Koidula tänav (Narva)

pisi|Tuleviku tänav, Koidula tänava algus Vestervalli tänava ristmikul
Koidula tänav on tänav Narva vanalinnas. Algab Vestervalli tänavalt, ristub Suure ja Viru tänavaga ning jätkub Pimeaia tänavana. Tänava pikkus on umbes 465 m.

1900. aasta linnaplaanil on selle tänava nimi Горная улица ja selle jätk Бульварная улица, 1905. aasta linnaplaanil vastavalt Горная улица ja Садовая улица. 1912. aasta linnaplaanil on selle tänava nimi Aia tänav ja 1927. aasta linnaplaanil Mäe tänav, mis jätkus Koidula puiesteena.Svetlana Andrejeva. Narva tänavad 17.–21. sajandi linnakaartidel. – Narva Muuseumi Toimetised, nr 7, 2007, lk 108-127. 

Pärast teist maailmasõda kandis tänav nime L. Koidula tänav (улица Л. Койдула)Об уточнении перечня улиц г. Нарва и пос. Нарва-Йыэсуу. Решение Нарвского городского Совета народных депутатов №72 от 02.03.1982 eesti luuletaja Lydia Koidula järgi. 27. septembril 1995 muudeti linnavolikogu määrusega L. Koidula tänava nimi Koidula tänavaks.Narva Linnavolikogu määrus nr 70/30

Hoonestus
pisi|Vaade Narva jõelt Narva vanalinnale ja Mäe tänavale, mis jätkus Koidula puiesteena

Elamud aadressil Koidula 3a ja 6 kuuluvad arhitektuurimälestiste hulka.

Aadressil Koidula 3a asub 17. sajandi keskel ehitatud kahekorruseline maja. 1649. aastal oli selle omanik Eric Kulka. Alates 1684. aastast oli selles hoones 4-klassiline Narva saksa kool. 18. sajandil olid selles hoones tõenäoliselt koolipersonali eluruumid. Teise maailmasõja ajal sai hoone kannatada, kuid taastati pärast sõda. 1970. aastate teisel poolel hoone restaureeriti ja seal paiknesid Vabariikliku Restaureerimise Valitsuse Narva osakonna töö- ja eluruumid. Hoones on 17. sajandi raidkiviportaal.Arhitektuurmälestise pass Koidula 3a asub osa Viru ringkonnaprokuratuurist.

Aadressil Koidula 6 asuv hoone on arvatavasti rajatud 17. sajandi viimase veerandi alguses. Juba 17. sajandi lõpus oli see halvas seisukorras. 18. sajandi lõpus oli hoone 2-korruseline ja kasutusel elumajana. 18. sajandi lõpust asus seal nn "Grigorjevi pärijate trükikoda", kus trükiti eesti-, saksa- ja venekeelseid raamatuid, sealhulgas ka ajalehti Wirulane ja Kiir. Trükikoda asus hoones ka 20. sajandi esimesel poolel ning pärast teist maailmasõdagi.Elamu Narvas Koidula 6 (mälestise reg nr 14001)Elamu Narvas Koidula t 6, 17. saj, 1982, Kultuurimälestiste register

Hoone aadressil Koidula 8, kus tegutses Loodearmee juures ilmunud ajaleht Prinevski Krai ("Приневскiй край"), lehetoimetus ja vene kirjanik Aleksandr Kuprin.

Koidula tänaval ehitati Narvas, teise maailmasõja järel (1955), esimesed neli tüüpprojekti järgi ehitatud kortermaja.

Viited

 Välislingid 

Kategooria:Narva tänavad
Kategooria:Vanalinn (Narva)